ม็อบ “ราษฎร” รวมตัวหน้าเรือนจำพิเศษฯ ประกาศปักหลักค้างคืน กดดัน รบ.ปล่อยตัวผู้ชุมนุม
ม็อบ "ราษฎร" รวมตัวหน้าเรือนจำพิเศษฯ ประกาศปักหลักค้างคืน กดดัน รบ.ปล่อยตัวผู้ชุมนุม
ม็อบ "ราษฎร" รวมตัวหน้าเรือนจำพิเศษฯ ประกาศปักหลักค้างคืน กดดัน รบ.ปล่อยตัวผู้ชุมนุม
23 ต.ค. 2563

แนวร่วมเครือข่าย “ราษฎร” หลากหลายกลุ่ม ทั้งนักเรียน เยาวชน และประชาชน ยังคงเดินหน้าจัดกิจกรรมชุมนุมทางการเมืองอย่างต่อเนื่องในหลายพื้นที่ทั่วประเทศ เพื่อยืนยันในข้อเรียกร้อง
โดยในพื้นที่ กทม. วันนี้ (23 ต.ค.63)​ นอกจากจะมีการชุมนุมที่บริเวณหน้าสน.หัวหมาก และหน้าเดอะมอลล์บางกะปิ แล้ว อีกหนึ่งจุดที่น่าจับตา คือหน้าเรือนจำพิเศษกรุงเทพ ในเวลา 17.00 น. เพื่อกดดันรัฐบาลให้ปล่อยตัวแกนนำ นักศึกษา และผู้ชุมนุม ที่ยังถูกคุมขังอยู่ อาทิ รุ้ง ปนัสยา, เพนกวิน พริษฐ์ และ ไมค์ ภานุพงศ์ ซึ่งขณะนี้ได้มีมวลชนทยอยเดินทางมาร่วมกิจกรรม โดยแกนนำประกาศแล้วว่าจะเป็นการชุมนุมแบบปักหลักค้างคืนกดดันจนกว่ารัฐบาลจะทำตามข้อเรียกร้อง
อย่างไรก็ตาม ผู้สื่อข่าวรายงานว่า วันนี้ศาลได้ให้ประกันตัว นายจตุภัทร์ บุญภัทรรักษา หรือไผ่ ดาวดิน อายุ 29 ปี เเกนนำกลุ่มคณะราษฎร ที่ชุมนุมบริเวณอนุสาวรีย์ประชาธิปไตย ซึ่งถูกจับกุมตัว เมื่อวันที่ 13 ต.ค. ที่ผ่านมาแล้ว โดยคาดว่าจะมีการปล่อยตัวออกมาจากเรือนจำพิเศษกรุงเทพฯ ในเวลา 19.00 น.
ส่วนกิจกรรมของแนวร่วมกลุ่ม “ราษฎร” ในพื้นที่ต่างจังหวัด มีดังนี้
ภาคเหนือ
17.00 น. ที่ทำการประชาชน ข้างปั๊มน้ำมันปตท. ทุ่งฟ้าบด เชียงใหม่
16.00 น. ลานกิจกรรม หน้าวัดมหาวัน ลำพูน
ภาคกลาง
17.00 น. ข้างเทศบาล (ถนนเด็กเดิน)
ภาคอีสาน
17.00 น. สวนรัชดานุสรณ์ ขอนแก่น